als_Latn dik_Latn sag_Latn
Nintendo do të nxjerrë rezultatet e shitjeve të fundit të vitit, i cili për ta mbaroi në 31 Mars 2013. Dhe ata thanë se do t`i bëjnë shifrat publike, për të mos i lënë admiruesit në errësirë. Janë parashikuar humbje të mëdha, por jo nga vetë kompania. Dhe lojës Wii U i erdhi fundi fill pasi doli në treg. Për këtë arsye, kompania do të ndërmarrë strategji të reja, dhe të krijojë projekte në fusha të cilat nuk i kanë prekur më parë.
Njëra prej tyre është tregu i telefonave inteligjentë, pasi vetëm në 2013-ën janë shitur 990 milionë prej tyre. Nintendo-së do t`i duhet ta përdorë këtë. Gjithsesi për momentin nuk do të nxjerrë lojëra me pagesë për Android ose iPhone. Presidenti i Nintendo, Satoru Iwata, ka pranuar se firma po kërkon në tregun e telefonave inteligjentë. Duke parë sa shumë është rritur numri i përdoruesve të telefonave inteligjentë, natyrisht ata po studiojnë si mund të fusin lojërat në këtë biznes.
Por fatkeqësisht, deri tani nuk kanë asnjë plan për të hedhur Super Mario 64 në telefon. Një burim japonez tregoi se Nintendo do të nxjerrë aplikacione për telefonat inteligjentë, me personazhet e tij më të njohur si Mario dhe Luigi. Kjo do të përfshijë video, lojëra të ndryshme dhe materiale informative.
(Herë të lexuara: 276)
als_Latn als_Latn als_Latn als_Latn